# Jurnalul Oficial C 126A/23 m

| | ISSN 1830-3668 |
| --- | --- |
| Jurnalul Oficial
  al Uniunii Europene | C 126A |
| | |
| Ediţia în limba română | Comunicări şi informări | Anul 5123 mai 2008 |

ISSN 1830-3668

Jurnalul Oficial

al Uniunii Europene

C 126A

Ediţia în limba română

Comunicări şi informări

Anul 5123 mai 2008

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Comisie |
| 2008/C 126A/01 | Posturi vacante pentru funcția de Autoritate europeană pentru protecția datelor și pentru funcția de adjunct al Autorității – COM/2008/10070 | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Comisie

2008/C 126A/01

Posturi vacante pentru funcția de Autoritate europeană pentru protecția datelor și pentru funcția de adjunct al Autorității – COM/2008/10070

1

| RO | |
| --- | --- |

RO

---

V Anunțuri

PROCEDURI ADMINISTRATIVE

Comisie

| 23.5.2008 | RO | Jurnalul Oficial al Uniunii Europene | CA 126/1 |
| --- | --- | --- | --- |

23.5.2008

RO

Jurnalul Oficial al Uniunii Europene

CA 126/1

---

Posturi vacante pentru funcția de Autoritate europeană pentru protecția datelor și pentru funcția de adjunct al Autorității

COM/2008/10070

(2008/C 126 A/01)

Cadru:

Funcțiile de Autoritate europeană pentru protecția datelor (Autoritate) și de adjunct al Autorității sunt stabilite în conformitate cu dispozițiile Regulamentului (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (1). Regulamentul în cauză stabilește o serie de principii privitoare la prelucrarea datelor cu caracter personal de către instituțiile și organele comunitare. Mai mult, stabilește o autoritate independentă de supraveghere, intitulată Autoritatea Europeană pentru Protecția Datelor. Această autoritate este responsabilă cu asigurarea aplicării dispozițiilor regulamentului al cărui scop este să se asigure că instituțiile și organele comunitare respectă drepturile și libertățile fundamentale ale persoanelor fizice, în special dreptul acestora la viață privată, în ceea ce privește prelucrarea datelor cu caracter personal. Autoritatea este sprijinită de un adjunct al Autorității.

Bugetul general al Uniunii Europene pe anul 2008 prevede un buget total de 5,3 milioane EUR (1) și pentru un personal de aproximativ 30 de persoane.

Statutul și condițiile generale de exercitare a îndatoririlor de Autoritate europeană pentru protecția datelor și de adjunct al acesteia și, în special, salarizarea acestora, indemnizațiile și orice alte beneficii de remunerare se stabilesc de comun acord de către Parlamentul European, Consiliu și Comisie prin Decizia nr. 1247/2002/CE din 1 iulie 2002 (2), prin care Autoritatea europeană pentru protecția datelor este asimilată unui judecător al Curții de Justiție a Comunităților Europene în această privință, iar adjunctul Autorității este asimilat grefierului Curții de Justiție.

Autoritatea europeană pentru protecția datelor și adjunctul acesteia își au sediul la Bruxelles.

Prezenta descriere a atribuțiilor Autorității europene pentru protecția datelor și ale adjunctului acesteia se bazează pe cadrul juridic actual. Aceste atribuții pot evolua în cazul revizuirii temeiului juridic, în special în eventualitatea intrării în vigoare a Tratatului de la Lisabona.

Descrierea postului:

Autoritatea europeană pentru protecția datelor și adjunctul acesteia sunt responsabili cu monitorizarea și punerea în aplicare a dispozițiilor Regulamentului (CE) nr. 45/2001, în acest scop aceștia trebuie să își îndeplinească sarcinile ce le revin și să își exercite competențele care le-au fost conferite. Mai mult, aceștia consiliază instituțiile și organele comunitare, precum și persoanele vizate asupra tuturor aspectelor privind prelucrarea de date cu caracter personal.

În general, Autoritatea europeană pentru protecția datelor răspunde de respectarea de către instituțiile și organele comunitare a drepturilor și a libertăților fundamentale ale persoanelor fizice, în special la viață privată a acestora, în ceea ce privește prelucrarea datelor cu caracter personal. Autoritatea monitorizează și asigură aplicarea dispozițiilor regulamentului și a oricărui alt act comunitar privitor la protecția drepturilor și a libertăților fundamentale ale persoanelor fizice în ceea ce privește prelucrarea datelor cu caracter personal efectuată de către o instituție sau organ comunitar.

Adjunctul Autorității europene pentru protecția datelor asistă autoritatea în toate atribuțiile sale și o înlocuiește atunci când este absentă sau nu își poate exercita atribuțiile.

Atribuțiile Autorității și ale adjunctului acesteia sunt descrise după cum urmează:

| — | consiliază instituțiile și organele comunitare în toate problemele legate de prelucrarea datelor cu caracter personal și monitorizează noile evoluții în domeniul tehnologiei informației și comunicațiilor, în măsura în care au un impact în prelucrarea datelor cu caracter personal; |
| --- | --- |

—

consiliază instituțiile și organele comunitare în toate problemele legate de prelucrarea datelor cu caracter personal și monitorizează noile evoluții în domeniul tehnologiei informației și comunicațiilor, în măsura în care au un impact în prelucrarea datelor cu caracter personal;

| — | tratează plângerile; Autoritatea ascultă și examinează plângerile și informează persoana vizată cu privire la rezultat; |
| --- | --- |

—

tratează plângerile; Autoritatea ascultă și examinează plângerile și informează persoana vizată cu privire la rezultat;

| — | efectuează anchete fie din proprie inițiativă, fie pe baza unei plângeri și informează persoana vizată cu privire la rezultat; |
| --- | --- |

—

efectuează anchete fie din proprie inițiativă, fie pe baza unei plângeri și informează persoana vizată cu privire la rezultat;

| — | participă la Rețelele autorităților de supraveghere: Autoritatea cooperează cu autoritățile naționale de supraveghere pe întreg teritoriul SEE, în măsura necesară pentru îndeplinirea îndatoririlor lor respective, și participă la activitățile Grupului de lucru pentru protecția persoanelor în ceea ce privește prelucrarea datelor cu caracter personal instituit prin articolul 29 din Directiva 95/46/CE (3). Autoritatea cooperează, de asemenea, cu organismele de supraveghere a protecției datelor instituite în temeiul cooperării polițienești și judiciare în cadrul Uniunii, în special în vederea îmbunătățirii coerenței în aplicarea normelor și a procedurilor respective privind protecția datelor; |
| --- | --- |

—

participă la Rețelele autorităților de supraveghere: Autoritatea cooperează cu autoritățile naționale de supraveghere pe întreg teritoriul SEE, în măsura necesară pentru îndeplinirea îndatoririlor lor respective, și participă la activitățile Grupului de lucru pentru protecția persoanelor în ceea ce privește prelucrarea datelor cu caracter personal instituit prin articolul 29 din Directiva 95/46/CE (3). Autoritatea cooperează, de asemenea, cu organismele de supraveghere a protecției datelor instituite în temeiul cooperării polițienești și judiciare în cadrul Uniunii, în special în vederea îmbunătățirii coerenței în aplicarea normelor și a procedurilor respective privind protecția datelor;

| — | gestionează excepțiile, garanțiile, autorizările și condițiile privitoare la operațiunile de prelucrare a datelor; |
| --- | --- |

—

gestionează excepțiile, garanțiile, autorizările și condițiile privitoare la operațiunile de prelucrare a datelor;

| — | gestionează înregistrările și verificarea prealabilă a operațiunilor de prelucrare; |
| --- | --- |

—

gestionează înregistrările și verificarea prealabilă a operațiunilor de prelucrare;

| — | controlează transferul de date cu caracter personal către destinatari, alții decât instituțiile și organele comunitare, care nu fac obiectul Directivei 95/46/CE (care oferă un nivel de protecție armonizat în cadrul Uniunii); |
| --- | --- |

—

controlează transferul de date cu caracter personal către destinatari, alții decât instituțiile și organele comunitare, care nu fac obiectul Directivei 95/46/CE (care oferă un nivel de protecție armonizat în cadrul Uniunii);

| — | reprezintă biroul în litigii la Curtea de Justiție; |
| --- | --- |

—

reprezintă biroul în litigii la Curtea de Justiție;

| — | funcționează ca autoritate de supraveghere pentru protecția datelor în cadrul sistemului „Eurodac” (4), care asistă statele membre pentru a determina cine are competența de a examina cererile de azil și pentru a facilita aplicarea Convenției de la Dublin; se asigură, în special, că drepturile persoanelor vizate nu sunt încălcate prin prelucrarea sau utilizarea datelor și supraveghează legalitatea transmiterii de date cu caracter personal către statele membre de către unitatea centrală; |
| --- | --- |

—

funcționează ca autoritate de supraveghere pentru protecția datelor în cadrul sistemului „Eurodac” (4), care asistă statele membre pentru a determina cine are competența de a examina cererile de azil și pentru a facilita aplicarea Convenției de la Dublin; se asigură, în special, că drepturile persoanelor vizate nu sunt încălcate prin prelucrarea sau utilizarea datelor și supraveghează legalitatea transmiterii de date cu caracter personal către statele membre de către unitatea centrală;

| — | funcționează ca autoritate de supraveghere pentru protecția datelor în cadrul Sistemului de Informații privind Vizele (VIS) (5) și în cadrul Sistemului de Informații Schengen din a doua generație (SIS II) (6). |
| --- | --- |

—

funcționează ca autoritate de supraveghere pentru protecția datelor în cadrul Sistemului de Informații privind Vizele (VIS) (5) și în cadrul Sistemului de Informații Schengen din a doua generație (SIS II) (6).

Criterii de selecție:

Candidații trebuie să aibă:

| — | experiență și aptitudini necesare pentru a-și îndeplini atribuțiile ca AEPD, de exemplu pentru că sunt sau au fost membri ai unei autorități de supraveghere într-un stat membru responsabil cu monitorizarea aplicării Directivei 95/46/CE privind protecția persoanelor fizice, în ceea ce privește prelucrarea datelor cu caracter personal și libera circulație a acestor date; |
| --- | --- |

—

experiență și aptitudini necesare pentru a-și îndeplini atribuțiile ca AEPD, de exemplu pentru că sunt sau au fost membri ai unei autorități de supraveghere într-un stat membru responsabil cu monitorizarea aplicării Directivei 95/46/CE privind protecția persoanelor fizice, în ceea ce privește prelucrarea datelor cu caracter personal și libera circulație a acestor date;

| — | bune cunoștințe privind politicile comunitare în domeniul protecției datelor, precum și experiență practică în evaluarea impactului acestora asupra cetățenilor europeni, a întreprinderilor și a administrațiilor publice; |
| --- | --- |

—

bune cunoștințe privind politicile comunitare în domeniul protecției datelor, precum și experiență practică în evaluarea impactului acestora asupra cetățenilor europeni, a întreprinderilor și a administrațiilor publice;

| — | capacitatea de a acționa, conform cerințelor, în deplină independență; |
| --- | --- |

—

capacitatea de a acționa, conform cerințelor, în deplină independență;

| — | experiență practică în comunicare și relaționare, în vederea reprezentării biroului Autorității europene pentru protecția datelor la cele mai înalte niveluri și în vederea dezvoltării relațiilor Autorității cu părțile interesate din instituțiile UE, statele membre, țări terțe și organizații internaționale. |
| --- | --- |

—

experiență practică în comunicare și relaționare, în vederea reprezentării biroului Autorității europene pentru protecția datelor la cele mai înalte niveluri și în vederea dezvoltării relațiilor Autorității cu părțile interesate din instituțiile UE, statele membre, țări terțe și organizații internaționale.

Mai mult, ar fi de dorit ca aceștia să aibă:

| — | experiență practică cu privire la punerea în aplicare și asigurarea respectării normelor privind protecția datelor, obținută, de preferință, într-o organizație publică sau privată de mare anvergură; |
| --- | --- |

—

experiență practică cu privire la punerea în aplicare și asigurarea respectării normelor privind protecția datelor, obținută, de preferință, într-o organizație publică sau privată de mare anvergură;

| — | capacitatea de a elabora și transmite o viziune, de a analiza sistemele și procesele la nivel global și de a propune recomandări concrete și soluții practice; |
| --- | --- |

—

capacitatea de a elabora și transmite o viziune, de a analiza sistemele și procesele la nivel global și de a propune recomandări concrete și soluții practice;

| — | experiență într-o funcție de conducere la nivel înalt și competențe de conducere necesare pentru a gestiona o echipă foarte specializată de experți în protecția datelor, precum și bugetul acesteia, precum și o comunitate diversă de părți interesate; |
| --- | --- |

—

experiență într-o funcție de conducere la nivel înalt și competențe de conducere necesare pentru a gestiona o echipă foarte specializată de experți în protecția datelor, precum și bugetul acesteia, precum și o comunitate diversă de părți interesate;

| — | o bună cunoaștere a limbii engleze sau franceze în vederea necesităților de comunicare interne și interinstituționale. |
| --- | --- |

—

o bună cunoaștere a limbii engleze sau franceze în vederea necesităților de comunicare interne și interinstituționale.

Criteriile de eligibilitate:

| 1. | să fie cetățean al unuia dintre statele membre ale Uniunii Europene; |
| --- | --- |

1.

să fie cetățean al unuia dintre statele membre ale Uniunii Europene;

| 2. | să dețină o diplomă care permite accesul la studii postuniversitare; |
| --- | --- |

2.

să dețină o diplomă care permite accesul la studii postuniversitare;

| 3. | să aibă o experiență profesională de cel puțin 15 ani posterioară datei la care au fost obținute calificările menționate la punctul 2. Această experiență trebuie să fie corespunzătoare nivelului acelei calificări. Cel puțin 5 ani din experiența profesională menționată trebuie să fi fost dobândită într-o funcție de conducere la nivel înalt (7); |
| --- | --- |

3.

să aibă o experiență profesională de cel puțin 15 ani posterioară datei la care au fost obținute calificările menționate la punctul 2. Această experiență trebuie să fie corespunzătoare nivelului acelei calificări. Cel puțin 5 ani din experiența profesională menționată trebuie să fi fost dobândită într-o funcție de conducere la nivel înalt (7);

| 4. | să aibă o cunoaștere aprofundată a uneia dintre limbile oficiale ale Uniunii Europene (limbă principală) și cel puțin o cunoaștere satisfăcătoare a unei alte limbi oficiale (a doua limbă). Candidații trebuie să indice în dosarele de candidatură care este limba lor principală și ce limbă aleg ca a doua limbă. |
| --- | --- |

4.

să aibă o cunoaștere aprofundată a uneia dintre limbile oficiale ale Uniunii Europene (limbă principală) și cel puțin o cunoaștere satisfăcătoare a unei alte limbi oficiale (a doua limbă). Candidații trebuie să indice în dosarele de candidatură care este limba lor principală și ce limbă aleg ca a doua limbă.

Politica de recrutare:

Comisia aplică o politică a egalității de șanse.

Procedura de numire:

Parlamentul European și Consiliul numesc de comun acord Autoritatea europeană pentru protecția datelor și adjunctul Autorității pentru un mandat de cinci ani, pe baza unei liste întocmite de Comisie, în urma unui anunț public de depunere a candidaturilor.

Candidații sunt invitați să își depună candidatura, împreună cu un curriculum vitae și o scrisoare de motivație în sprijinul candidaturii, fiecare dintre acestea nedepășind patru pagini tipărite, împreună cu copii ale documentelor justificative. Candidaturile se iau în considerare pentru ambele posturi, în afara cazului în care candidații specifică preferința pentru un anumit post. Fiecare candidatură este examinată în conformitate cu procedura de recrutare pentru ambele posturi. Lista candidaților este publică.

Anumite părți ale procedurii de selecție se desfășoară în una dintre limbile de lucru ale Comisiei (DE, EN, FR).

Termenul limită pentru depunerea candidaturilor este 24 iunie 2008.

Contacte: Renaud Denuit, renaud.denuit@ec.europa.eu

Adresa pentru trimiterea candidaturilor:

Vă rugăm să vă depuneți candidaturile la:

| http://ec.europa.eu/dgs/personnel_administration/working_senior_mgt_edps_en.htm |
| --- |
| http://ec.europa.eu/dgs/personnel_administration/working_senior_mgt_edps_fr.htm |
| http://ec.europa.eu/dgs/personnel_administration/working_senior_mgt_edps_de.htm |

http://ec.europa.eu/dgs/personnel_administration/working_senior_mgt_edps_en.htm

http://ec.europa.eu/dgs/personnel_administration/working_senior_mgt_edps_fr.htm

http://ec.europa.eu/dgs/personnel_administration/working_senior_mgt_edps_de.htm

Data limită pentru înscriere este 24 iunie 2008. Înscrierea online nu va fi posibilă după ora 12.00 p.m., ora Bruxelles-ului.

---

(1)  JO L 8, 12.1.2001, p. 1.

(2)  JO L 183, 12.7.2002, p. 1.

(3)  JO L 281, 23.11.1995, p. 31.

(4)  Regulamentul (CE) nr. 2725/2000 al Consiliului din 11 decembrie 2000 (JO L 316, 12.1.2001, p. 1).

(5)  A se vedea propunerea de regulament al Parlamentului European și al Consiliului privind la Sistemul de Informații privind Vizele (VIS) și schimbul de date între statele membre privind vizele de scurtă ședere, COM(2004) 835 final.

(6)  A se vedea propunerea de decizie a Consiliului privind instituirea, funcționarea și utilizarea Sistemului de Informații Schengen de a doua generație (SIS II), COM(2005)230 final.

(7)  În curriculum vitae, candidații trebuie să indice, cel puțin pentru cei 5 ani pe parcursul cărora a fost dobândită experiența într-o funcție de conducere la nivel înalt: 1. titlul și rolul în pozițiile de conducere deținute, 2. numărul de angajați subordonați în cadrul acestor funcții deținute, 3. dimensiunea bugetelor gestionate și 4. nivelurile ierarhice superioare și inferioare postului candidatului, precum și numărul de posturi de același nivel ierarhic cu cel al candidatului.

---